Girulių geležinkelio stotis

Girulių geležinkelio stotis – geležinkelio stotis šiaurės vakarų Lietuvoje, Giruliuose, prie geležinkelio Vilnius–Klaipėda. Stoja keleiviniai traukiniai Klaipėda–Radviliškis.

Stoties pastatas – kultūros paveldo objektas (unikalus Nr. ). Laukiamosios keleivių salės pastato priekinėje dalyje – XX a. pirmųjų dešimtmečių visuomeninės paskirties pastatų medinės puošybos raižiniai.Egidijus Bacevičius. Triukšmą slopinanti siena sudarkys istorinę Girulių geležinkelio stoties aplinką. 2021-03-29, AtviraKlaipeda.lt (tikrinta 2021-10-29).

 Istorija 

Stotis pastatyta 1890–1892 m. tiesiant Klaipėdos–Bajorų geležinkelį, priekinis fasadas papuoštas mediniais raižiniais.Kaip 1878 m. į Mėmelį pradėjo kursuoti traukiniai: į Berlyną – per 15 valandų. 2021-10-31, 15min.lt (tikrinta 2025-08-22). Stoties pastatas nuo 1926 m. nė karto nebuvo remontuotas, daugelį metų stovėjo apleistas, buvo niokojamas. 1937 m. tarp Girulių ir Klaipėdos kasdien kursuodavo 16 keleivinių traukinių.Blušių arba Melnragės kaime. „Lietuvos žinios“, 1937-07-17, psl. 10.

Po karo stotis atkurta 1946 m. Sovietmečiu tarp Girulių ir Klaipėdos stočių įkurta Pauosčio geležinkelio stotis. Sumenkus geležinkelio veiklai, XXI a. pradžioje stoties pastatas parduotas, o paviljonas stovėjo apleistas. 2009 m. stoties pastatas pripažintas kultūros vertybe. 2013 m. geležinkelininkų iniciatyva atnaujinta pagrindinė pastato dalis, sutvarkytos vidinės patalpos, pakeista stogo danga. Iki 2015 m. Giruliuose stodavo greitieji traukiniai Vilnius–Klaipėda.

 Galerija 

 Šaltiniai 

 Literatūra 
 Z. Genienė. „Girulių geležinkelio stoties istoriniai tyrimai“. – Klaipėda, 2008, psl. 3.

Kategorija:Klaipėdos geležinkelio stotys
Kategorija:Lietuvos kultūros vertybės: geležinkelio stotys